**Աննա Սոֆիա Յոհանսոն-Վիսբորգ** (շվեդ.՝ Anna Sofia Johansson-Visborg, նոյեմբերի 10, 1876(1876-11-10)[…], Beateberg parish, Շվեդիա - օգոստոսի 7, 1953(1953-08-07), Բրոմմա, Ստոկհոլմ, Ստոկհոլմի լեն, Շվեդիա), շվեդ կուսակցական, արհմիութենական և քաղաքական գործիչ, Շվեդիայի Սոցիալ-դեմոկրատական աշխատավորական կուսակցության անդամ, իրավապաշտպան և ֆեմինիստուհի։

Կենսագրություն
--------------

Աննա Յոհանսոն-Վիսբորգը ծնվել է 1876 թվականի նոյեմբերի 10-ին, ագարակատերների ընտանիքում։ 1919 թվականին ամուսնացել է Սվեն Գիլֆ Վիսբորգի հետ (շվեդ.՝ Sven Gylfe Visborg, 1885-1957): 1893-1897 թվականներին Գյոթեբորգում աշխատել է որպես տնային սպասուհի, 1897-1900 թվականներին եղել է Ստոկհոլմի գարեջրի գործարանի աշխատակցուհի, 1904-1918 թվականներին՝ ապահովագրական ընկերությունում պաշտոնյա։

1914 թվականին Աննան բացել է սեփական ձեռնարկությունն անշարժ գույքի ոլորտում և դարձել կինոթատրոնի սեփականատեր։ Այդ ժամանակաշրջանում Ստոկհոլմում ստեղծել է Աննա-Յոհանսոն Վիսբորգի հիմնադրամը (շվեդ.՝ Anna Johansson-Visborgs Stiftelse), որի խնդիրն է եղել կարիքավոր անձանց բնակարանով ապահովելը։

### Քաղաքական գործունեություն

1901 թվականին Աննա Յոհանսոն-Վիսբորգը դարձել է Շվեդիայի գարեջրի գործարանի աշխատողների առաջին արհմիության (շվեդ.՝ Svenska bryggeriarbetareförbundet) համահիմնադիրներից մեկը, իսկ 1904-1953 թվականներին եղել է կազմակերպության նախագահը։ Բացի այդ, բազմաթիվ պաշտոններ է զբաղեցրել Շվեդիայի տարբեր հասարակական ու քաղաքական կազմակերպություններում և տարբեր ժամանակներում եղել է կանանց կոոպերատիվ ասոցիացիայի (շվեդ.՝ Kooperativa Kvinnogillesförbundet, 1907-1938) նախագահը։ Եղել է Ստոկհոլմի քաղաքային խորհրդի (1916-1950), Սոցիալ-դեմոկրատական կանանց ասոցիացիայի վարչության (1920-1924), Ստոկհոլմի կոմունայի խորհրդի անդամ (1929-1933)։

Աննա Յոհանսոն-Վիսբորգը նաև ակտիվորեն մասնակցել է Սոցիալ-դեմոկրատական կանանց ընտրական շարժմանը Շվեդիայի Սոցիալ-դեմոկրատական աշխատավորական կուսակցության անդամների ղեկավարությամբ՝ կանանց ընտրական իրավունքի ազգային ասոցիացիայի հետ համատեղ։ Որպես քաղաքական գործիչ և ակտիվիստ` աշխատել է գենդերային հավասարության սկզբունքներին հակասող օրենսդրության վերացման կամ ճշգրտման ուղղությամբ։

Աննա Յոհանսոն-Վիսբորգը, որն իր հետևորդներից ստացել է «գարեջրագործ Աննա» (շվեդ.՝ Bryggar-Anna) մականունը, իր ժամանակակիցների կողմից բնութագրվել է որպես «ադմինիստրատորի մեծ տաղանդ ունեցող եռանդուն կին», թեև «դիվանագիտության բացակայությունը» փոքր-ինչ վնասում էր նրա քաղաքական գործունեությանը։

Մրցանակներ
----------

1945 թվականին Աննա Յոհանսոն-Վիսբորգն արժանացել է Շվեդիայի թագավորի անունից տրվող Իլլիս քվորումի ոսկե մեդալին։

Ծանոթագրություններ
------------------

1. 1 2 3 4 5 6 7 8 9  Anna S Johansson-Visborg (շվեդերեն) — 1917.
2. 1 2  Շվեդիայի մահվան գիրքը
3. 1 2 3 4 5 6 7 8 9 10 11 12  Anna Sofia Johansson-Visborg 1876-11-10 — 1953-08-07 Fackföreningskvinna, politiker, byggherre
4. 1 2  Beatebergs kyrkoarkiv, Födelse- och dopböcker, SE/GLA/13019/C/1 (1871-1881), bildid: A0019498\_00025
5. ↑   — Svenskagravar.se.
6. ↑
7. ↑  «Anna Johansson-Visborg». Göteborgs universitetsbibliotek.
8. ↑  «Kooperativa Kvinnogillesförbundet». Svenskt kvinnobiografiskt lexikon.
9. ↑  «Historien om Bryggar-Anna». Norrländska Socialdemokraten. Արխիվացված է օրիգինալից 2018 թ․ դեկտեմբերի 6-ին. Վերցված է 2020 թ․ ապրիլի 29-ին.

Աղբյուրներ
----------

* Systrar, kamrater! : arbetarrörelsens kvinnliga pionjärer. — Stockholm: Idé & tendens, 2007. — 319 с.
* Ragnar Amenius. Anna S Johansson-Visborg (, Svenskt biografiskt lexikon, hämtad 2015-05-30)

Արտաքին հղումներ
----------------

* Anna Johansson-Visborgs Stiftelse

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Շվեդական կենսագրական |
|  |
| Չափորոշչային վերահսկողություն | GND: 1179218280 · ISNI: 0000000053028702 · LIBRIS: 210934 · VIAF: 34430916 · WorldCat VIAF: 34430916 |

 |